BG
L 20/44
Официален вестник на Европейския съюз
23.1.2023 г.
2.
Под ръководството на Комитета по СИП Подкомитетът по СИП по селското стопанство и развитието на селските райони отговаря за: а) наблюдението по всички аспекти на дялове II, III и V от споразумението, свързани с търговията със селскостопански и животински продукти, санитарните и фитосанитарните въпроси, продоволствената сигурност и развитието на селските райони, както и въпросите, свързани с интелектуалната собственост и устойчивото развитие, доколкото се отнасят за селскостопански и животински продукти; б) участието в диалога по политиката относно селското стопанство, животновъдството и развитието на селските райони в следните области: i)
производство, потребление, насърчаване на търговията и съответното развитие на пазара на селскостопански и животински продукти;
ii) насърчаване на инвестициите в селскостопанския и животновъдния сектор, включително за дейности от малък мащаб; iii) политики, законодателство и уредба в областта на селското стопанство и развитието на селските райони, включително политиките в областта на географските означения и биологичното земеделие; iv) нови технологии, научни изследвания и иновации и трансфер на знания към селскостопанските сектори, както и действия, необходими за насърчаване на прехода към устойчиви продоволствени системи. 3.
Подкомитетът по СИП по селското стопанство и развитието на селските райони отговаря също така за наблюдението на изпълнението на препоръките на Комитета по СИП, доколкото те се отнасят за определената в параграф 2 област на компетентност.
4.
Подкомитетът по СИП представя становищата си на Комитета по СИП.
Член 3
Подкомитетът по СИП по селското стопанство и развитието на селските райони се състои, от една страна, от представители на Европейската комисия и, от друга страна, от представители на страната по споразумението Централна Африка.
Представените страни могат съвместно да решават да канят други участници, по-специално представители на заинтересовани страни, имащи отношение към областта на компетентност на подкомитета.
Член 4 Подкомитетът по СИП заседава присъствено или по друг подходящ начин, установен по взаимно съгласие между страните.
Дневният ред и честотата на заседанията на подкомитета се определят с консенсус между страните.
Член 5 Настоящото решение влиза в сила в деня на приемането му.
Съставено в … на …
За Република Камерун
За Европейския съюз